Beskrivelse af FDO

FDO blev oprettet i 1964. Opgaven var at bygge depoter til lagre af benzin og dieselolie i underjordiske tanke. Depotet i Tune er et af i alt 9 lignende depoter spredt over landet.

Lageret blev bygget i 1975, der er kun sket mindre tekniske ændringer siden opførelsen. Lageret anvendes til oplagring af benzin, diesel- og gasolie i flere underjordiske tanke. Endvidere findes 2 stk. 100 m³ sloptanke og 2 stk. 5 m³ sumptanke. Samtlige tanke er nedgravede. Lageret er forbundet med tilsvarende lagre på Sjælland med FDO’s underjordiske rørledninger. Det nærmeste lager ligger i Hedehusene.

På anlægget findes desuden pumpehuse, generatorhus, vagtbygning, olieudskiller, manifold, brandbassin, tankrensningsbassin, vandindvindingsanlæg og spildevandsbehandlingsanlæg.

Lageret er omgivet af et 2 m højt trådhegn, placeret 3 m fra skel. Indkørsel til lageret sker fra vestsiden gennem en 7 m bred port. I anlæggets sydvestlige hegn er etableret en bagudgang.

Lageret i Tune, som i daglig tale betegnes S8 har ingen produktion, men er udelukkende

et oplag af olieprodukter. Der er ingen læsserampe for tankbiler.

Lageret befinder sig enten i en statisk (kun oplagring), en dynamisk (ind- og udpumpning foretages) eller en reparationsfase.